कोरोना अपडेट: देश में 24 घंटे में 11,919 नए मामले, 470 मरीज़ों की मौत
दिल्ली: केंद्रीय स्वास्थ्य मंत्रालय द्वारा आज गुरुवार, 18 नवंबर को जारी आंकड़ों के अनुसार देश में 24 घंटों में कोरोना के 11,919 नए मामले दर्ज किए गए हैं । इसके अलावा कोरोना से बीते दिन 470 मरीज़ों की मौत हुई है। जिनमें से केरल में 61 मरीज़ों की मौत हुई, महाराष्ट्र में 32 और तमिलनाडु में 13 मरीज़ों की मौत हुई है | और केरल में आज फिर 327 मरीज़ों की मौत के संशोधित आंकड़े को जोड़ा गया है। साथ ही इसी बीच देश भर में कोरोना से पीड़ित 11,242 मरीज़ों को ठीक किया गया है। और एक्टिव मामलों में 207 मामलों की बढ़ोतरी हुई हैं।
देश में कोरोना संक्रमण के मामलों की संख्या बढ़कर 3 करोड़ 44 लाख 78 हज़ार 517 हो गयी है। जिनमें से अब तक 4 लाख 64 हज़ार 623 लोगों की मौत हो चुकी है। देश में कोरोना से पीड़ित 98.28 फ़ीसदी यानी 3 करोड़ 38 लाख 85 हज़ार 132 मरीज़ों को ठीक किया जा चुका है। और एक्टिव मामलों की संख्या बढ़कर 0.37 फ़ीसदी यानी 1 लाख 28 हज़ार 762 हो गयी है।
स्वास्थ्य मंत्रालय की ताजा जानकारी के अनुसार देश में कोरोना वैक्सीन की अब तक 1 अरब 14 करोड़ 46 लाख 32 हज़ार 851 डोज दी जा चुकी हैं। जिनमें से 73 लाख 44 हज़ार 739 वैक्सीन की डोज पिछले 24 घंटों में दी गयी है।
भारतीय आयुर्विज्ञान अनुसंधान परिषद (ICMR) द्वारा जारी आंकड़ों के अनुसार कोरोना के 62 करोड़ 82 लाख 48 हज़ार 841 सैंपलों की जांच की जा चुकी है। जिनमें से 12 लाख 32 हज़ार 505 सैंपलों की जांच पिछले 24 घंटों में हुई है।
राज्यवार कोरोना के नये मामले
देश में पिछले 24 घंटों में कोरोना के 11,919 मामले दर्ज किए गए हैं। जिनमें केरल से 6,849 मामले, महाराष्ट्र से 1,003 मामले, पश्चिम बंगाल से 862 मामले, तमिलनाडु से 782 मामले, मिज़ोरम से 570 मामले, कर्नाटक से 308 मामले, असम से 250 मामले, आंध्र प्रदेश से 230 मामले, ओडिशा से 226 मामले, जम्मू और कश्मीर से 168 मामले, तेलंगाना से 148 मामले, हिमाचल प्रदेश से 96 मामले, गुजरात से 54 मामले, मणिपुर से 51 मामले, दिल्ली से 44 मामले, पंजाब और मेघालय से 37-37 मामले सामने आए हैं।
साथ ही, गोवा से 36 मामले, छत्तीसगढ़ से 27 मामले, झारखण्ड और पुडुचेरी से 25-25 मामले, लद्दाख से 23 मामले, हरियाणा से 18 मामले, सिक्किम से 12 मामले, राजस्थान से 11 मामले, नागालैंड और उत्तर प्रदेश से 6-6 मामले, मध्य प्रदेश से 5 मामले, उत्तराखंड से 4 मामले, अरुणाचल प्रदेश से 2 मामले और एक-एक मामला बिहार, त्रिपुरा, चंडीगढ़ और लक्षद्वीप से समाने आया है | बीते दिन अंडमान निकोबार द्वीप समूह और दादरा नगर हवेली और दमन दीव से कोई मामला सामने नहीं आया है।
राज्यवार कोरोना से मौत
देश में कोरोना संक्रमण से 24 घंटों में 470 मरीजों की मौत हुई है। जिनमें से केरल में 388 मरीज़ों की मौत हुई, महाराष्ट्र में 32 मरीज़ों की मौत हुई, तमिलनाडु में 13 मरीज़ों की मौत हुई, पश्चिम बंगाल और कर्नाटक में 8-8 मरीज़ों की मौत हुई, असम में 4 मरीज़ों की मौत हुई, आंध्र प्रदेश में 3 मरीज़ों की मौत हुई, ओड़िशा, जम्मू कश्मीर, मणिपुर, पंजाब और छत्तीसगढ़ में 2-2 मरीज़ों की मौत हुई और एक-एक मरीज़ की मौत तेलंगाना, हिमाचल प्रदेश और पुडुचेरी में हुई है।
अपने टेलीग्राम ऐप पर जनवादी नज़रिये से ताज़ा ख़बरें, समसामयिक मामलों की चर्चा और विश्लेषण, प्रतिरोध, आंदोलन और अन्य विश्लेषणात्मक वीडियो प्राप्त करें। न्यूज़क्लिक के टेलीग्राम चैनल की सदस्यता लें और हमारी वेबसाइट पर प्रकाशित हर न्यूज़ स्टोरी का रीयल-टाइम अपडेट प्राप्त करें।
hin_Deva hin_Deva hin_Deva hin_Deva hin_Deva hin_Deva hin_Deva awa_Deva bho_Deva hin_Deva hin_Deva